คุณครับ ผมได้รับการDx.HT in the young ทานยามาตั้งแต่ปี 54 ถึงปัจจุบัน แบบกินบ้างไม่กินบ้าง ตอนนี้หยุดกินโดยคุมอาหารอย่างเคร่งครัด ไม่เค็ม ไม่ดื่ม ไม่สูบฯ ผมทำถูกไหมครับปล.เขาบอกว่า ทานยาฯ นานๆ มีผลต่อไต
สวัสดีค่ะการรักษาความดันโลหิตสูง แพทย์จะพิจารณาตั้งแต่ ความรุนแรงของโรคความดันโลหิตสูง,สาเหตุของโรคความดันโลหิตสูง,โรคร่วมอื่น เช่น เบาหวานโรคไตวายเรื้อรัง โรคไขมันในเลือดสูง และรวมถึงภาวะแทรกซ้อนจากโรคความดันโลหิตสูง เช่น โรคเส้นเลือดหัวใจตีบ โรคหลอดเลือดที่ไต โรคหลอดเลือดที่สมอง เป็นต้น เพื่อตั้งเป้าหมายการคุมระดับความดันโลหิตและการให้การรักษา ซึ่งการรักษาจะแบ่ง2ส่วนหลัก คือ·การรักษาโดยปรับเปลี่ยนพฤติกรรมชีวิต ได้แก่ งดสูบบุหรี่ หลีกเลี่ยงเครื่องดื่มแอลกอฮอล์ การออกกำลังกาย การจำกัดโซเดียมในอาหาร เป็นต้น·การรักษาโดยการใช้ยาลดความดันโลหิตนอกจากนี้แนะนำให้ผู้ป่วยวัดความดันโลหิตเองที่บ้านโดยใช้เครื่องวัดความดันโลหิตแบบอัตโนมัติ โดยแนะนำให้วัดวันละ2ครั้ง โดยช่วงเช้าก่อนรับประทานยาให้วัดความดันโลหิต2ครั้ง และ ช่วงเย็นอีก2ครั้ง รวมเป็น4ครั้ง เป็นเวลา3-7วันก่อนพบแพทย์แล้วนำผลดังกล่าวไปให้แพทย์เพื่อประกอบการรักษาดังนั้นจึงแนะนำให้ผู้ป่วยที่มีโรคความดันโลหิตสูงปรับเปลี่ยนพฤติกรรมชีวิตให้เหมาะสม,วัดความดันโลหิตเองที่บ้าน,รับประทานยาอย่างสม่ำเสมอ ไม่แนะนำให้ผู้ป่วยปรับขนาดยาหรือหยุดยาลดความดันโลหิตด้วยตนเอง และติดตามการรักษากับแพทย์อย่างต่อเนื่องค่ะ